Johnny I Hardly Knew Ye

Johnny I Hardly Knew Ye, Johnny We Hardly Knew Ye edota Johnny I Hardly Knew Ya (euskaraz Johnny, Zutaz Kasik Ezer Ez Nekien edota Johnny, Zutaz Kasik Ezer Ez Genekigun) irlandar abesti herrikoi eta antimilitar edo erreklutamentuaren aurkakoa da, Ameriketako Estatu Batuetako Gerra Zibil garaiko When Johnny Comes Marching Home estatubatuar abestiaren oinarri edo jatorrizko abestia ere bada.

Irlandar abesti honen 1863 urtea baina aurreko argitaratutako bertsiorik topatu izan ez den arren, ustez, abestia XIX. mendearen hasierakoa litzateke, irlandar gudariek Ekialdeko Indietako Britainiar Konpainian britainiarren zerbitzupean jardun zuten garaikoa. Abestiak "Sulloon" (Zeilan, gaur egungo Sri Lanka) uhartean borrokatu ziren Kildare konderrian dagoen Athy udalerriko gudariak aipatzen ditu.

Hitzak 
Gaur egun normalki abesti ohi diren hitzak honako hauek dira. Azken bertsoa beranduago gehitutakoa dirudi, eta ez da 1922an Padraic Colum folkloristak argitaratutako Anthology of Irish Verse liburuan agertzen.

Bitxikeriak 
 The Clancy Brothers irlandar musika taldeak abesti honen bertsioa abestu zuen.
 1970eko hamarkadaren erdialdera Joan Baez estatubatuar kantautoreak bere musika emanaldietan Vietnamgo gerraren aurkako abesti gisa jo eta abestu ohi zuen.
 Steeleye Span ingeles musika taldeak Rocket Cottage bilduman abesti honen bertsio ezberdina Fighting for strangers ("Atzerrritarrentzat borrokan") izenburupean jatorrizko abestiaren bertsio arras ezberdina argitaratu zuen.
 1990eko hamarkadan The Tossers musika taldeak abesti honen bertsioa grabatu zuen.
 Dropkick Murphys estatubatuar musika taldeak bere The meanest of Times bilduman abesti honen bertsioa argitaratu zuen.
 The Irish Rover irlandar musika taldearek abesti honen bertsioa argitaratu zuen.

 Ikus gainera 
 When Johnny Comes Marching Home''

Kanpo estekak 
 The Clancy Brothers musika taldearen bertsioa entzungai. Bertsio klasikoa. Youtube.com 
 Dropkick Murphys musika taldearen bertsioa entzungai. Youtube.com 
 The Irish Rover musika taldearen bertsioa entzungai. Youtube.com 
 Joan Baez kantautorearen bertsioa entzungai. Youtube.com 
 Steeleye Span ingeles musika taldearen Fighting for strangers abestia entzungai. Youtube.com 
 The Tossers musika taldearen bertsioa entzungai. Youtube.com 

Irlandako abestiak
Gerraren aurkako abestiak
Indar Armatuei buruzko abestiak